Det er et mellomstort tre med torner og eviggrønt løvverk. Høyden er som regel 8–10 m, men de kan bli opptil 21 m. Fruktene er grønne eller gule, har tykt skall og inneholder 1–3 nøtter. Nøttene er brune og omtrent 2 cm lange. Utbredelsen viser at arten er avhengig av svært milde vintre. Argantreet tåler sterk hete, trenger kun 100–200 mm regn i året og trives på steingrunn og næringsfattig jord. Det vokser opptil 1500 moh.